Utrygge kombinasjoner av skytevåpen og patroner

Utrygge kombinasjoner av skytevåpen og patroner er kombinasjoner av skytevåpen og patroner som kan forårsake en utrygg situasjon for skytteren under avfyring. Den utrygge situasjonen kan oppstå på grunn av bruk av en patron beregnet på en annen kamring (se avsnittet SAAMI-liste nedenfor), eller bruk av overtrykksammunisjon i et skytevåpen som ikke er beregnet for slike trykk, eller ved bruk av eksplosiv patron, eller ammunisjon som på en annen måte er utrygg.

Et annet eksempel på en utrygg kombinasjon er å bruke patroner med drivspeil (også kalt prosjektilhylster) i våpen med munningsutstyr (som en flammedemper, munningsbrems eller trangboring) med mindre munningsutstyret er spesielt designet for å kunne skyte ammunisjon med drivspeil (se avsnittet Drivspeil og munningsbrems nedenfor).

SAAMI-liste 
Amerikanske Sporting Arms and Ammunition Manufacturers' Institute (SAAMI) har listed opp en rekke kjente utrygge kombinasjoner av patroner og kamringer som som kan skje med vanlige patroner.

Noen eksempler er:

 Avfyring av .22 Long Rifle i en .17 HMR-rifle
 Avfyring av .357 Magnum i en .38 Special-revolver (det motsatte er imidlertid vanlig praksis og trygt)
 Avfyring av 9×19 mm i en .40 S&W-pistol
 Avfyring av .300 Blackout i en .223 Remington-rifle
 Avfyring av en haglepatron i korrekt kaliber, men hvor kammeret er for kort (f.eks. 70 mm patron i et 65 mm langt kammer)

Tabellen nedenfor viser mange av de utrygge kombinasjonene som er kjent av SAAMI, men grunnet det store antallet av typer patroner er listen ikke uttømmende.

Drivspeil og munningsbrems 
Ammunisjon med drivspeil bruker et prosjektilhylster (ofte laget av plast) for å prosjektil med mye mindre diameter enn løpet. Et eksempel på slik ammunisjon er en SLAP (engelsk saboted light armor penetrator), eksempelvis den amerikanske 12.7×99mm-patronen betegnet som M962. 

Munningsutstyr som flammedempere, munningsbrems eller trangboring, og særlig munningsbremser, kan forårsake materialoppbygging av kobber, bly og så videre under avfyring. Avfyring av sabotert ammunisjon i skytevåpen med slikt utstyr kan etterlate plastrester som fører til en liten konstriksjon av løpet, med økt løps- og kammertrykk som konsekvens. I skarpskytterhåndboken "Hard-Target Interdiction" gis følgende advarsel på side 411:

Do not fire any style saboted ammunition in a weapon fitted with a muzzle brake, compensator, flash hider or shotgun choke unless you are sure that they are compatible.

— Dean Michaelis, Complete .50-Caliber Sniper Course : Hard-Target Interdiction (2000)

Manualen sier også at slike konstriksjoner kan være vanskelige å oppdage ved visuell inspeksjon, og sannsynligvis vil løsne og fly avgårde (og dermed ikke være synlig) etter en katastrofal svikt.

Det er også kjent at andre hindringer i løpet, som for eksempel is, gjørme eller til og med fuktighet kan forårsake lignende økninger i pipetrykk.

Vanlige eksempler på feil bruk 
.30 Idiot er et kallenavn på den deformerte tomhylsen man får ved å skyte en .308 Winchester-patron (7,62 x 51 mm, kalt «7,62 kort») i en rifle kamret for .30-06 Springfield (7,62 x 63 mm, kalt «7,62 lang»). Sammen med .223 Rem/ 5,56 × 45 mm/ og 6,5 x 55 mm regnes de to kaliberne som de mest utbredte til grovkalibrede jaktrifler i Norge. Ved lading vil den kortere .308-patronen mangle støtte mot veggene i .30-06-kammeret, noe som fører til at hylsen deformeres kraftig under avfyring. Dette kan være farlig og medføre hylsespreng (hylsehodeseparasjon), men siden det er mye patronspill (god plass i kammeret) er risikoen som regel liten.

Usikkerhet oppstår av og til rundt «HV-Mausere» som ble etterlatt i Norge av tyskerne etter 2. verdenskrig og tatt i bruk av norges forsvar. Etter krigen valgte Kystartilleriet å beholde riflene sine i det originale 8x57 mm, mens hæren og luftforsvaret kamret om riflene sine på Kongsberg Våpenfabrikk. 30-06 ble valgt siden det var standarden i den amerikanske hæren på det tidspunktet, men løpene ble bare merket med «7,62». I 1954 innførte NATO 7,62 x 51 mm som standard kaliber, og et lite antall Mauser-karabiner ble ombygd til 7,62 x 51 med betegnelsen 7,62 mm Mauser M98kF2 og en del skarpskyttergevær M/59F1. På samme tid var 7,62 x 51 standard i Det frivillige Skyttervesen som kunne medføre ytterligere forvirring. De fleste av Forsvarets grener gikk over til AG-3 fra 1966, men Mauser i 30-06 ble brukt videre i Heimevernet frem til utskriftning til AG-3 ble startet tidlig på 1970-tallet.

Det er også nevnt eksempler på at det har blitt skutt patroner i 8x57 mm i et gevær for .30-06, hvilket gav en tomhylse med kallenavn «7.62x57». Det ble skutt minst fire skudd før feilen ble oppdaget, og våpenet eksploderte ikke.

Se også
 Liste over patrontyper
 Delta L-problem
 Villkattpatron

Referanser 

308 Winchester